Șeful Corpului de Control al primului ministru, Valentin Mircea, a povestit pentru Republica.ro cum a fost hărțuit de câțiva parcagii chiar în centrul Bucureștiului.

„Niște parcagii, la Ateneul Român, în plin centru, lângă Ministerul de Interne, voiau să mă agreseze pentru că nu am vrut să plătesc, a trebuit să o zbughesc de acolo. Era 17:30, pe lumină, la Ateneu, lângă Ministerul de Interne. Acești parcagii sunt de fapt niște infractori. Ei șantajează oamenii. Este amenințare și șantaj, ei nu fac un serviciu.

Eu plătisem serviciului de la primărie, iar când să plec au venit ei. Dar insistent, nu așa. Le-am spus: Domn'e, am plătit. Nu mă interesează ce faceți voi aici. Și ei - să îmi taie calea, eram și cu soția”, a spus Valentin Mircea, care a precizat că face aceste afirmații în calitate de cetățean, nu în calitate de secretar de stat.

O soluție care ar face bandele de parcagii să dispară ar fi, în opinia lui, montarea de parcometre.

Acolo unde au apărut parcometrele, a dispărut fenomenul, Primăria și-a luat în stăpânire domeniul public, a încasat niște bani, milioane de euro pe ani care astăzi nu se încasează



„În orașele în care au apărut parcometrele, nu mai există aceste probleme. Într-un fel, bandele acelea ocupau un spațiu liber lăsat de primărie, nu puteai să le zici lor nimic dacă primăria nu-și făcea treaba. Ca să ocupi spațiul, pui parcometre. E invenție veche de o sută și ceva de ani, se fabrică și în România așa ceva. Atunci când eu mă opresc undeva, plătesc, că altfel mă sancționează Poliția locală. În momentul în care vine un astfel de cetățean (n.r. un parcagiu)și îți cere să îi plătești, nu îi mai plătești. Acolo unde au apărut parcometrele, a dispărut fenomenul, Primăria și-a luat în stăpânire domeniul public, a încasat niște bani, milioane de euro pe ani care astăzi nu se încasează”, crede Valentin Mircea.

Acesta a făcut referire la această situație și într-o postare de pe pagina personală de Facebook, în care a spus că Primăria Capitalei ar putea cumpăra, cu cele 15 milioane de lei pe care vrea să îi doneze la Catedrala Mânturii Neamului 1320 parcometre, la un cost mediu de 2.500 de euro. „Dacă privații donează și susțin Catedrala Mânturii Neamului, nu am nimic împotrivă. Nu a nimic împotriva catedralei”, a spus aceste pentru Republica.ro.



